Ki santu amaru ta ser amadu
Tudu bes ki nobu anu korda
Bensons di janeru
ta korda na boka di kel santu parokianu
e kel padas di norti pertadu na kebesa santigo
ta abri kes flanus brasu djuntu ku abrasu di sodadi
-é senpri na ses alma. Pagamento di juras i promessa
é sempre troka di gratidan
i piditoriu di kel ki nu mereci
senpri gritadu em nomi di nhu santu amaru
munti di es piska fé antis trabesa agu distanti
ki tem txeru sodadi, e faltas di puron pa susti fé
inda otus ki fika, di ves en ves, ta piska fé na kasa matriz. Dedus i sinal di krus.
pa podi piska bida pa kes crianças na sonu di parmanhan
si santu é Amaru el tanbé dje dura li, sima kes santu bem amadu
ta manxi dia mas ragaladu ki propi odjus di homis
munti pé djuntadu i korpu trababesadu na prasa
santu amaru ta recebes dretu. Ora ki promessa ka skesedu.
O fasi tardi di sol tonbadu ou di salas animadu
Senpri tinha kel burinhu ki ta pegada antis kes
Baraka ordenadu en prosison pa propi sabura ki ta sai di korpu gatiadu
Pa mas faxi ki profanus ta festejadu sen djobi numerus na pulsu
Kantigas senpri ta bem na palmanhan sagradu
Ki santu amaru ta ser amadu
Ku malandrisa di tenpu e na diskansu di otus onbru
Ku melodias nsaidu mas ki propi silensiu di santu
Ki ta djudanu paga tudu prumesa. Antis di tudu tona kumesa
Mário Loff
kea_Latn kea_Latn kea_Latn kea_Latn kea_Latn kea_Latn kea_Latn kea_Latn kea_Latn scn_Latn kea_Latn kea_Latn kea_Latn kea_Latn kea_Latn pap_Latn kea_Latn kea_Latn scn_Latn kea_Latn kea_Latn kea_Latn kea_Latn kea_Latn kea_Latn pap_Latn kea_Latn por_Latn